ปชป.ชี้ "กรณ์" ได้รางวัลรัฐมนตรีคลังโลกสร้างความเชื่อมั่นได้
โพสต์ทูเดย์-ปชป.เชื่อมั่นว่า การที่&nbsp;"กรณ์" ได้รางวัลรัฐมนตรีคลังโลกแห่งปี ช่วยสร้างความเชื่อมั่นต่างชาติได้มาก
8 ม.ค. 2553

โพสต์ทูเดย์-ปชป.เชื่อมั่นว่า การที่ "กรณ์" ได้รางวัลรัฐมนตรีคลังโลกแห่งปี ช่วยสร้างความเชื่อมั่นต่างชาติได้มาก
นพ.บุรณัชย์ สมุทรักษ์ โฆษกพรรคประชาธิปัตย์ มั่นใจว่า นักลงทุนต่างชาติจะมีความเชื่อมั่นต่อประเทศไทยมากขึ้น หลังจากที่นิตยสาร เดอะแบงก์เกอร์ คัดเลือกให้ นายกรณ์ จาติกวณิช รมว.คลังของไทย เป็นรัฐมนตรีคลังดีเด่นของโลกประจำปี2010 และรัฐมนตรีคลังเอเชียแห่งปี 2010 เพราะเป็นการยืนยันว่า ไทยดำเนินนโยบายเศรษฐกิจเป็นไปในทิศทางที่ถูกต้อง
สำหรับนโยบายเศรษฐกิจที่จะผลักดันในปีนี้ จะมีทั้งการปฏิรูปโครงสร้างภาษี โดยเฉพาะภาษีทรัพย์สิน การสร้างหลักประกันให้แรงงานนอกระบบ 20 ล้านคน ภายใต้โครงการการออมเงินแห่งชาติของโครงการกองทุนการออมแห่งชาติ  การจัดระบบสินเชื่อรายย่อยให้ผู้ประกอบการและกลุ่มรากหญ้าสามารถเข้าถึงแหล่งทุนได้ การแก้ไขปัญหาหนี้นอกระบบ การลดต้นทุนการขนส่งจาก 20% เป็นไม่เกิน 15% ของต้นทุนการประกอบการ การปรับปรุงระบบการเบิกจ่ายภาครัฐตลอดจนการใช้งบประมาณโครงการไทยเข้มแข็งให้รัดกุม ไม่มีช่องทางรั่วไหล ให้เกิดการทุจริต